รอบด้านตลาดหุ้น – บล.บัวหลวง
คาดดัชนีฯวันนี้ ขึ้นๆลงๆ ในกรอบ 1580-1590 จุด สัปดาห์นี …
29 มิ.ย. 2560

คาดดัชนีฯวันนี้ ขึ้นๆลงๆ ในกรอบ 1580-1590 จุด
สัปดาห์นี้คาดแนวต้าน 1,600 จุด แนวรับระยะสัปดาห์ 1,570/1,565 จุด โดยหุ้นตามประเด็นการลงทุนส่วนใหญ่ถือว่าแข็งกว่าตลาด เช่น Window dressing ปิโตรโรงกลั่น IRPC BCP โรงพยาบาล BDMS BH แต่ชิ้นส่วนอิเล็กทรอนิกส์แย่กว่าคาด เช่น DELTA โดนข่าวภาษีฯย้อนหลัง หุ้น Events playi รับเหมา การท่าอากาศยาน หุ้นเล่นน้ำมันรีบาวด์ ฯลฯ ถือว่าขึ้นตามคาด เพียงแต่อัตราผลตอบแทนไม่ได้มากอย่างที่คิด (และที่ผิดคาดเช่น GGC GIFT ปาล์มน้ำมันลงแต่หุ้นไม่ตอบรับข่าว เพราะวิตกมาตรการอุ้มราคาปาล์มน้ำมัน เหมือนกับ ล่าสุดที่รัฐฯออกกองทุนยางมาอุ้มราคายาง)
สำหรับแนวโน้มจากนี้ไป คาดว่าตลาดจะโฟกัสไปที่แนวโน้มผลการดำเนินงาน บจ.ไตรมาส 2/17 และ การจ่ายเงินปันผลระหว่างกาล โดยภายใต้ BLS Universe เราคาดว่า หุ้นที่กำไรหลัก เติบโตสูง y-y มากกว่า 15% ขึ้นไป PE ถูกกว่าค่าเฉลี่ยกลุ่มหรือ companyss historical PE average และถ้ามีปันผลระหว่างกาลสูงกว่า 2% ขึ้นไปด้วยยิ่งน่าสนใจลงทุน หุ้นที่ผ่านการคัดกรอง แนะนำ BBL (NP +19%) BCP (CP +70% DY 4%) RATCH (NP +36% DY2.7%) SIRI (NP +22% DY2%) ดูตารางด้านในฉบับ
หุ้นแนะนำวันนี้ PSL แนวรับ 10.7 ต้าน 11.5 Stop loss 10.6 เล่นตามค่าระวางเรือรีบาวด์ และสะสมดัก Earnings 2Q17+ปันผลระหว่างกาล BCP BBL RATCH SIRI
รายงานวันนี้ 
(+) DTAC เรามองว่าถ้ามีการทำสัญญาระหว่าง TOT และ ADVANC สำหรับคลื่น 2.1Hz ใน 3Q17 มีโอกาสเป็นไปได้สูงที่ดีลคลื่น 2.3GHz ระหว่าง TOT และ DTAC จะเกิดขึ้นอย่างเป็นทางการใน 4Q17 เราได้มีการรวมประเด็นคลื่น 2.3GHz เข้าในประมาณการ โดยประเมินมูลค่าส่วนเพิ่มไว้ที่ 4 บาท/หุ้น แม้ว่าต้นทุนส่วนเพิ่มที่เข้ามาจะหนุนให้ผลประกอบการพลิกกลับมาเป็นขาดทุนในปี 2018 (รายได้เข้ามาไม่ทัน) แต่จากการได้คลื่นใหม่มาจะช่วยหนุนรายได้ในระยะยาว อีกทั้งช่วยลดความเสี่ยงหากการประมูลครั้งต่อไปมีราคาที่ไม่สมเหตุสมผลเหมือนครั้งที่ผ่านมา หรือการประมูลคลื่น 1.8GHz และ 850MHz ดีเลย์ออกไปจาก 1H18  เรายังมองว่ายังมีอัพไซด์ต่อประมาณการสำหรับปี 2018 จากต้นทุนด้าน Regulatory ที่ต่ำลง หาก Traffic มีการย้ายไปที่คลื่น 2.3GHz (ขึ้นอยู่กับจำนวนที่ย้าย) สำหรับคลื่นที่จะถูกนำมาประมูลในช่วง 2018-23 มีประมาณ 10 ใบอนุญาต ซึ่งดูเหมือนว่าเป็นจำนวนที่ค่อนข้างมาก ทำให้เรามองว่าประเด็นการแข่งขันคงจะไม่รุนแรงเหมือนที่ผ่านมา ในด้าน Valuation ตอนนี้ DTAC เทรดในระดับ EV/EBITDA ปี 2017 ที่ 6 เท่า ซึ่งถูกที่สุดในกลุ่ม(ADVANC 9.5 เท่า และ TRUE 9.7 เท่า) เรายังคงคำแนะนำ ซื้อ ราคาเป้าหมายใหม่ที่ 72 บาท (จาก 68 บาท)
(-) BANPU กำลังการผลิตในจีนที่ปรับเพิ่มขึ้นพร้อมกับอุปสงค์ที่น่าจะอ่อนตัวลง ส่งผลให้ราคาถ่านหินมีแนวโน้มอยู่ในเกณฑ์ขาลงในช่วงครึ่งหลังปีนี้และต่อเนื่องไปในอนาคต ซึ่งเราได้มีการปรับสมมติฐานราคาถ่านหินลงตาม Morgan Stanley (ปรับลงจาก US$70/tonne เป็น $62/tonne) พร้อมปรับประมาณการกำไรระยะยาวลง 15% อีกทั้งแนวโน้มกำไรน่าจะแตะจุดสูงสุดใน 2Q17 และเข้าสู่ช่วงขาลงหลังจากนั้น โดยเราประเมินกำไรใน 2H17 จะอ่อนตัวลง HoH ปัจจุบันตลาดประเมินกำไรของ BANPU สำหรับปี 2017 ไว้ที่ 9.2 พันล้านบาท อิงราคาถ่านหินที่ US$85/tonne (YTD ราคาถ่านหินอยู่ที่ $82/tonne) เราคาดจะเห็นการปรับประมาณการกำไรของตลาดลงในเร็วๆ นี้ จากปัจจัยข้างต้นเราปรับคำแนะนำเป็น ถือ จาก ซื้อ พร้อมทั้งปรับราคาเป้าหมายลงจาก 23 บาทมาอยู่ที่ 20 บาท
(0) SPALI เราชอบ SPALI เนื่องจาก 1)  บริษัทมีภาพกำไรเติบโตชัดเจนที่สุดในกลุ่ม หนุนโดยยอด Presale backlog สูงสุด (ไม่รวมโครงการร่วมทุนของ AP) ที่ 4 หมื่นล้านบาท  2) เป็นผู้นำของยอดการเติบโตของ Presale ใน 3Q17 โดยจะเติบโตแข็งแกร่งที่ 15-20% YoY และ 25-30% QoQ หนุนโดยมูลค่าโครงการเปิดใหม่สูงถึง 1.46 หมื่นล้านบาท และ 3) แนวโน้มกำไรเติบโตต่อเนื่อง โดยคาดรายได้จากการขายอสังหาฯใน 2H17 จะคิดเป็น 65% ของประมาณการทั้งปี 2017 ของเรา ซึ่งจะมาจากโครงการแนวราบและการเริ่มโอนคอนโด 6 โครงการ ปัจจุบันหุ้นเทรดที่ PER ปี 2017 เพียง 8.6 เท่า และ PER ปี 2018 ที่ 7.8 เท่า เรายังคงแนะนำ ซื้อ ที่ราคาเป้าหมายปี 2017 ที่ 29 บาท อิง PER 9.5 เท่า +1SD จากค่าเฉลี่ยระหว่างปี 2006-2016
Technical Analysis
BBL Position: ซื้อ
เป้าหมาย: 188
Stop loss: &lt; 182
Reason: หุ้นสร้างฐานนานมากกว่า 1 เดือน ปัจจุบันราคาทะลุแนวต้านระยะกลางขึ้นไปได้ จะส่งผลให้โครงสร้างเปลี่ยนเป็นขาขึ้น หนุนด้วยค่า DI+
BEM
Position:ซื้อ
เป้าหมาย: 8
Stop loss: &lt; 7.4
Reason: โครงสร้างระยะกลางบ่งชี้การเปลี่ยนเป็นขาขึ้นรอบใหม่ ทะลุเส้นแนวโน้ม หนุนด้วยวอลุ่มที่เพิ่มสูงขึ้นมากกว่าค่าเฉลี่ยในรอบสัปดาห์
JMART
Position:ซื้อ
เป้าหมาย: 14-14.5
Stop loss: &lt; 12.7
Reason: หุ้นส่งสัญญาณความแข็งแกร่งด้านเนื่องจากค่า RSI ทะลุเทรนขึ้นมา หนุนด้วยวอลุ่มที่เพิ่มสูงขึ้นมากกว่าค่าเฉลี่ยในรอบ 1 เดือน